Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 524/12/8806	Košice, 31.7.2012
EEČ : 2-65-186-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX

- v  obci Ruskov, okres Košice-okolie, v období od začiatku mesiaca jún 2012 do  08.30 hod. dňa 30.6.2012 viackrát opakovane bez použitia násilia z neuzamknutej skrine v spálni rodinného domu bez popisného čísla nachádzajúcom sa na parcele č. 1070/24 odcudzil 2 ks pánskych retiazok zo žltého kovu o dĺžke cca 50 cm, 1 ks pánsku retiazku zo žltého kovu o dĺžke cca 55 cm, 1 ks detskú retiazku zo žltého kovu o dĺžke 40 cm s príveskom, 1 ks dámsku retiazku zo žltého kovu o dĺžke cca 50 cm, 1 ks pánsky náramok zo žltého kovu o dĺžke cca 25 cm, 1 ks dámsky náramok zo žltého kovu o dĺžke cca 20 cm, 2 páry dámskych náušníc zo žltého kovu, 1 ks dámsky prsteň zo žltého kovu, 1 ks detský prsteň zo žltého kovu, ktoré následne odovzdal v záložni, čím svojim konaním spôsobil XXXXX škodu na odcudzených veciach vo výške 1.910.-€

lebo je trestné stíhanie neprípustné podľa § 9 odsek 1 písmeno f
Odôvodnenie:

          Uznesením povereného príslušníka Okresného riaditeľstva Policajného zboru v Košiciach - okolie, Odbor poriadkovej polície, Obvodné oddelenie PZ  Bohdanovce sp. zn. ORP-844/BO-KS-2012 z 30.6.2012 bolo začaté trestné stíhanie a následne dňa 6.7.2012 bolo vznesené obvinenie ml. XXXXX pre prečin krádeže podľa § 212 ods. 1 Trestného zákona na vyššie uvedenom skutkovom základe.
           
            V priebehu skráteného vyšetrovania bolo zistené, že poškodená XXXXX je matkou obvineného a teda je osobou ktorej súhlas na trestné stíhanie je potrebný v zmysle ustanovenia § 211 ods. 1  Trestného  poriadku, podľa ktorého trestné stíhanie uvedeného prečinu možno začať a už v začatom trestnom stíhaní pokračovať iba so súhlasom poškodeného.
       
            Poškodená XXXXX pri opätovnom výsluchu dňa 23.7.2012 po zákonnom poučení uviedla, že nedáva súhlas na trestné stíhanie svojho syna XXXXX.( čl. 11 vyšetrovacieho spisu ).

            Vykonaným dokazovaním bolo preukázané, že skutok pre ktorý sa vedie trestné stíhanie sa stal, tento má znaky trestného  činu a spáchal ho obvinený.

            Podľa § 215 ods.1  písm. d/ Trestné poriadku prokurátor zastaví trestné stíhanie ak je neprípustné podľa § 9 Trestného poriadku.

            V zmysle ustanovenia § 9 ods. 1 písm. f / Trestné poriadku ak je trestné stíhanie podmienené súhlasom poškodeného a ak nebol súhlas daný alebo bol vzatý späť je trestné stíhanie neprípustné.

            Poukazujúc na vyššie uvedené skutočnosti  bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka